קאריסה מור

קאריסה קאינאני מור (באנגלית: Carissa Kainani Moore, נולדה ב-27 באוגוסט 1992) היא גולשת גלים מקצועית אמריקאית. האלופה האולימפית לשנת 2020 בגלישת גלים לנשים, ואלופת סבב ה-WSL (ליגת הגלישה העולמית) בשנים 2011, 2013, 2015, 2019 ו-2021.<ref name=":2"></ref><ref></ref>

== ילדות וקריירה מוקדמת ==
כשהייתה בת חמש, החלה מור לגלוש עם אביה בחופיי ואיקיקי, בעיר הונלולו, שבהוואי. "אבא לימד אותי לגלוש כשהייתי בת ארבע או חמש בחוף ואיקיקי וישר התמכרתי". אביה, כריס, היה שחיין מים פתוחים תחרותי שזכה במספר תחרויות. הוא גר קרוב למים, בשונה מאימה של מור, שלביתה לא הייתה גישה לים, ולכן לאחר גירושי הוריה, כשהייתה בת 10 מור בחרה בהוואי, בים ובאביה. כשמור הייתה שוהה אצל אימה והמוטיבציה שלה לגלוש הייתה מתחילה לדעוך, היא הייתה כותבת מכתבים לאביה כדי לשמור על תשוקתה לגלישה.<ref name=":2" />

כבר בגיל 11 החלה מור לנצח בתחרויות הגלישה הארציות של איגוד הגלישה הבית ספרית הלאומי ה-NASSA) National Scholastic Surfing Association). כמו כן, זכתה במקומות הראשונים באליפות העולם לנוער של התאחדות הגלישה הבינלאומית (ISA), ולקחה חלק בזכיית נבחרת הוואי בתחרות. בסך הכול, החזיקה מור, במספר שיא של 11 תוארי NASSA לגלישה חובבנית, ובשנת 2008, בגיל 16, הפכה לזוכה הצעירה ביותר בתחרות במסגרת התחרות - Triple Crown of Surfing.<ref name=":1"></ref>

הגולשת האמריקאית, בת'אני המילטון, סיפרה באוטוביוגרפיה שלה, שהיא העריצה את הנחישות של מור כשהן השתתפו בתחרות ביחד כשהיו בנות 7–9.<ref></ref>

== קריירה ==
ב-2010, התקבלה מור להתחרות באליפות העולם בגלישה – סבב ה-WSL (שבזמנו נקרא ASP), היא סיימה במקום השלישי, וזכתה בתואר "טירונית השנה".<ref name=":0"></ref>

ב-2011, זכתה מור בשלוש תחרויות והוכתרה כאלופת העולם בפעם הראשונה, כשהיא מדיחה את האלופה המכהנת סטפני גילמור שזכתה בתואר 4 פעמים רצופות. עקב כך, בגיל 18, הפכה לאדם הצעיר ביותר (גבר או אישה) שזכה באליפות העולם בגלישה.<ref name=":0" /><ref name=":1" /> מור זכתה בתואר שוב בשנים 2013 ו-2015.<ref></ref><ref></ref><ref></ref> בנוסף, נבחרה כ"הרפתקנית השנה" של נשיונל ג'יאוגרפיק, "אשת השנה" של מגזין "Glamour" , ו"הגולשת המובילה" (Top Female Surfer) של סקר מגזין "Surfer" (מספר פעמים).<ref></ref><ref></ref>בשנת 2014 נכנסה להיכל התהילה של גלישת הגלים, ומדינת הוואי הכריזה על ה-4 בינואר כ"יום קאריסה מור".<ref></ref><ref></ref>

ב-2019 זכתה מור פעם נוספת במקום הראשון בסבב ה-WSL לנשים והתקבלה לאולימפיאדת הקיץ 2020.<ref></ref><ref></ref> לאחר זכייתה הכריזה על הפסקה מהסבב העולמי לשנת 2020.<ref></ref>

ב-2021, זכתה שוב קאריסה מור במקום הראשון בסבב ה-WSL לנשים והוכתרה בפעם החמישית כאלופת העולם.<ref></ref> כמו כן, בינואר 2022, זכתה בתחרות ה-Triple Crown of Surfing.<ref></ref>

==== אולימפיאדת הקיץ 2020 ====
באולימפיאדת 2020 שנערכה בטוקיו, יפן, ייצגה קאריסה מור את ארצות הברית בגלישת גלים, כחלק מנבחרת הנשים יחד עם קרוליין מארקס.<ref></ref>

במקצה הגמר התחרתה מור נגד הגולשת הדרום אפריקאית, ביאנקה בייטנדאך, שאותה ניצחה לאחר שקיבלה ציון של 14.93.<ref></ref>

זו הייתה האולימפיאדה הראשונה בה גלישת גלים נכללה כחלק מהתחרות, ומור הפכה לאישה הראשונה בהיסטוריה שזכתה במדליית הזהב בגלישת גלים.<ref></ref> מור היא הגולשת הראשונה שהיא גם ילידת הוואי שהשתתפה במשחקים האולימפיים, מאז השתתפותו של דיוק קהנמוקו בשנת 1924.<ref></ref><ref></ref>

בנוסף, באולימפיאדה ייצגה מור לראשונה בקריירה שלה את ארצות הברית והתחרתה תחת דגלה. בדרך כלל, מור בוחרת להתחרות תחת דגל הוואי, במקום להתחרות תחת דגל ארצות הברית כשהיא מתחרה מטעם ארצות הברית בתחרויות בינלאומיות של WSL. ה-WSL וגם התאחדות הגלישה הבינלאומית (ISA), מכירות בהוואי כישות נפרדת מארצות הברית.<ref></ref><ref></ref><ref></ref>

==קישורים חיצוניים==

* 

== הערות שוליים ==

קטגוריה:גולשות גלים
קטגוריה:ספורטאיות אמריקאיות
קטגוריה:גולשי גלים אמריקאים
קטגוריה:גולשות גלים באולימפיאדת טוקיו (2020)
קטגוריה:אלופות אולימפיות אמריקאיות באולימפיאדת טוקיו (2020)
קטגוריה:אמריקאיות שנולדו ב-1992
קטגוריה:אמריקאים שנולדו ב-1992